คณะประมง มหาวิทยาลัยเกษตรศาสตร์

คณะประมง มหาวิทยาลัยเกษตรศาสตร์ สถาบันอุดมศึกษาด้านวิชาการประมง และทรัพยากรทางน้ำแห่งแรกของประเทศไทย เน้นการศึกษาทางวิทยาศาสตร์ทั้ง วิทยาศาสตร์ธรรมชาติ เทคโนโลยี และวิศวกรรมศาสตร์เป็นหลัก นอกจากนี้ยังมีการศึกษาทางเศรษฐศาสตร์ บริหารศาสตร์ พัฒนศาสตร์ นิติศาสตร์ที่เกี่ยวข้องอีกด้วย ปัจจุบัน เปิดสอนในสาขา การจัดการประมง ชีววิทยาประมง ผลิตภัณฑ์ประมง เพาะเลี้ยงสัตว์น้ำ วิทยาศาสตร์ทางทะเล และวิทยาศาสตร์การประมง ตั้งแต่ระดับปริญญาตรี ถึงระดับปริญญาเอก คณะประมงผ่านการประเมินด้วยคะแนนสูงสุด (5/5) ระดับดีมาก โดยสกว. 2553
"Fisheries" ชื่อคณะประมง (Faculty of Fisheries) ในภาคภาษาอังกฤษ นั้นแปลว่า การรวม (Faculty) ของสหวิชาประมงต่าง ๆ (Fishery) คณะประมงเปิดให้บริการรายวิชาศึกษาทั่วไปแก่นิสิตทุกคณะ หนึ่งรายวิชา ได้แก่มนุษย์กับทะเล
ทำเนียบคณบดี.
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น
ภาควิชา.
ปัจจุบันคณะประมง ประกอบด้วย 6 ภาควิชา
ภาควิชาการจัดการประมง.
เป็นภาควิชาที่มุ่งเน้นด้านการบริหารจัดการ การวางแผนการใช้ทรัพยากรอย่างยั่งยืน รวมทั้งการเรียนวิชาเศรษฐศาสตร์ สังคมศาสตร์ และนิติศาสตร์ ที่เกี่ยวข้อง เช่น การสำรวจทรัพยากรด้วยดาวเทียม (Remote Sensing), การจัดการความขัดแย้ง, การจัดการแหล่งน้ำ เป็นต้น
ซึ่งประกอบด้วยหมวดวิชา
ภาควิชาชีววิทยาประมง.
เป็นภาควิชาที่มุ่งเน้นในด้านวิทยาศาสตร์ ซึ่งมีบทบาทและความสัมพันธ์ของสิ่งมีชีวิต, ระบบนิเวศวิทยา และสิ่งแวดล้อมในแหล่งน้ำ เช่น การประเมินผลกระทบสิ่งแวดล้อม(EIA), ไวรัสวิทยา, มีนวิทยา เป็นต้น
ซึ่งประกอบด้วยหมวดวิชา 
ภาควิชาเพาะเลี้ยงสัตว์น้ำ.
ภาควิชาที่มุ่งเน้นด้านการปรับปรุงพัฒนาพันธุกรรม และการบริหารจัดการฟาร์ม เช่น ระบบการเพาะเลี้ยงแบบหนาแน่น, วิทยาภูมิคุ้มกัน, การวิเคราะห์คุณภาพน้ำและอาหารสัตว์น้ำ เป็นต้น
ภาควิชาผลิตภัณฑ์ประมง.
ภาควิชาผลิตภัณฑ์ประมง เป็นสถาบันแห่งแรกในประเทศไทยที่มีจัดการสอนและวิจัยด้านวิทยาศาสตร์การอาหารในระดับอุดมศึกษา มุ่งเน้นด้านเทคโนโลยีและวิศวกรรมการแปรรูป มาตรฐานและการวิเคราะห์ผลิตภัณฑ์ รวมทั้งการบริหารโรงงานอุตสาหกรรม เช่น วิศวกรรมการแช่เยือกแข็ง, โลจิสติกส์, การวิเคราะห์และออกแบบโรงงานอุตสาหกรรมอาหารทะเล เป็นต้น
ซึ่งประกอบด้วยหมวดวิชา 
ภาควิชาวิทยาศาสตร์ทางทะเล.
เป็นภาควิชาที่มุ่งเน้นในด้านการอนุรักษ์ทรัพยากรธรรมชาติและเทคโนโลยี ของการจับสัตว์น้ำในทะเล เช่น ธรณีวิทยาและปิโตรเลียม, การเดินเรือ, แพลงก์ตอนวิทยา (Planktology) เป็นต้น
ซึ่งประกอบด้วยหมวดวิชา 
ภาควิชาเทคโนโลยีและนวัตกรรมประมง.
เป็นภาควิชาที่มุ่งเน้นการบูรณาการองค์ความรู้หลากหลายด้านของการประมงเข้าไว้ด้วยกัน โดยจะเน้นการเรียนรู้ผ่าน
การสร้างโครงงานวิจัยเพื่อเสริมสร้างสมรรถนะการใช้ เทคโนโลยีและนวัตกรรมเพื่อนำไปสู่การพัฒนาการเพาะเลี้ยงสัตว์น้ำ, การจัดการประมง, ผลิตภัณฑ์ประมง
และวิทยาศาสตร์ทางน้ำ เป็นต้น
การขยายโอกาสการศึกษา.
คณะประมง มหาวิทยาลัยเกษตรศาสตร์ ได้ดำเนินการเปิดรับนิสิต ณ วิทยาเขตกำแพงแสน ในปีการศึกษา 2554 เป็นรุ่นแรก จำนวน 50 คน ดำเนินการโดยสถานีวิจัยประมงกำแพงแสน ซึ่งมีฐานะเทียบเท่าภาควิชาตามประกาศของมหาวิทยาลัยเกษตรศาสตร์ หลักสูตรที่เปิดสอนในวิทยาเขตกำแพงแสนคือ หลักสูตรวิทยาศาสตรบัณฑิต สาขาวิชาเพาะเลี้ยงสัตว์น้ำ
พื้นที่คณะ.
ส่วนกลาง.
ตั้งอยู่ทิศเหนือของวิทยาเขตบางเขน
ส่วนภูมิภาค.
สถานีวิจัย ทำการวิจัย บริการวิชาการ และฝึกงานสำหรับนิสิตของคณะและนักศึกษาของจากสถาบันอื่น
<templatestyles src="Col-begin/styles.css"/>
เรือวิจัย
<templatestyles src="Col-begin/styles.css"/>
ความสัมพันธ์กับองค์กรนอกมหาวิทยาลัย.
คณะประมง ความสัมพันธ์และหรือ MoU กับองค์กรต่าง ๆ ดังต่อไปนี้
ชีวิตและกิจกรรมในคณะ.
<templatestyles src="แม่แบบ:คำพูด/style.css" />พวกเราคณะประมง คณะประมง คณะประมง ทุกคนจำนงค์ เจาะจงศึกษาตั้งใจ เพิ่มพูนสัตว์น้ำมีปลา ปูหอยนานาอาหารเมืองไทย วิธีการใด หมายใจมุ่งส่งเสริมพลัน ตรวจตราวารี มีปลามีปู คุ้มครองจ้องรู้คอยดูแลมัน หมายมุ่งสงวนชีวัน ศึกษาเลือกสรรค์ พูนพันธ์ทวี พวกเราคณะประมง เรานี้ดำรงคงสามัคคี วิชาเรามี พร้อมพลี เพื่อชาติสมบูรณ์
ตัวอย่างสัญลักษณ์มีนกร(ไม่เป็นทางการ)
ตัวอย่างกิจกรรมต่างๆที่นิสิตชั้นปีนั้นเป็นผู้รับผิดชอบ<br>
อนาคตหลังจบการศึกษา การทำงานของบัณฑิต.
บัณฑิตผู้สำเร็จการศึกษาจากคณะประมงกว่า2000คน (2535) สามารถปฏิบัติหน้าที่ในฐานะผู้เชี่ยวชาญทั้งในและต่างประเทศ ในส่วนของหน่วยงานราชการ โครงการในพระราชดำริ สถาบันการศึกษา-วิจัย และอุตสาหกรรมต่างๆ และศึกษาต่อ ทั้งด้านประมง และด้านอื่นๆ เช่น วิทยาศาสตร์ วิศวกรรมศาสตร์ เศรษฐศาสตร์ บริหาร การสาธารณสุขแพทย์ เภสัชกรรม สิ่งแวดล้อม อาหาร โลจิสติกส์ ฯลฯ
นิยาย ภาพยนตร์ และสารคดี.
คณะประมงเป็นเนื้อหาในสารคดี และฟิกชั่นในนิยาย ภาพยนตร์ เช่น บุญชู, Final Score 365วันตามติดชีวิตเด็กเอ็นท์ (ติดตามชีวิตของสราวุฒิ ปัญญาธีระ) , ดอกบัวขาว